**וועד האגודה מס' 5/21**

**פרוטוקול**

 סיכום ישיבת וועד האגודה מתאריך **20.07.2021**

**משתתפים**: ליאור חיון, נעה לוין, פיני טל, ,טל חורש , אסף רוט ,נורית ביננפלד , מיכל קליינר

**נושאים לישיבה:**

* 1. **תב"ע דביר:**

בשנתיים האחרונות מקדם דביר תב"ע לאזור מבנה משק לצורך קבלת זכויות בנייה בשטח המשקי. מנהל התיכנון דרש בתוך התב"ע להסדיר את נושא הכניסות לישוב. הקיבוץ נמצא בתהליך מול נתיבי ישראל, לתיקון תב"ע 3/103/03/7. על פי תב"ע זו הכניסה לדביר עתידה לעבור אל מול הר הסוללה ולהתבצע על חשבון ישוב. הדבר עלול להפריע לתושבים הגרים בסמיכות כיוון שיש כניסת משאיות במשך כל היום לחלק המשקי. על כן, בתב"ע מבנה משק דביר מוגשת הבקשה להסדיר את הכניסה לישוב כפי שהיא היום.

**החלטה: הוסכם לפעול כי הכניסה לקיבוץ תשאר היכן שנמצאת היום**.

* 1. **פרויקטים ירוקים בדביר:**

מעיין גולני וגיל לפיד הציגו מטעם ועדת איכות הסביבה את הפרוייקטים הירוקים שיש כרגע בדביר ספסל שביל שמעון, כרם דביר, חורשת הזיתים, בנוסף הוצגה לועד תכנית שצ"פ הר הסוללה מבחינת תכנון ועלויות.

**החלטה: וועד האגודה מקבל את תכנית שצ"פ הר הסוללה, ובישיבה הבאה יבדוק מקור תקציבי לשצ"פ**

* 1. רב"ש לדביר:

עדיין לא נמצא רב"ש לדביר, חנן ביקש לסיים את תפקידו ויש להמשיך לחפש, עלה רעיון של פירוק התפקיד לשני אנשים שונים, הנושא בבחינה. עלו שמות פוטנציאלים לתפקיד.

**החלטה: -וועד האגודה יפנה באופן אישי למועמדים פוטנציאלים לתפקיד**

**-מנהלת האגודה תשב עם הרב"ש הנוכחי לבדוק כיצד והאם ניתן לפצל את התפקיד**

* 1. רו"ח לחינוך ולאגודה:

כיום יש לשני הגופים הללו חשבים בהתנדבות, יש לשקול לשכור שירותים של רואה חשבון בתשלום עבור השירותים הללו כיוון שמדובר בשעות עבודה מרובות

פנינו לקיבוץ בבקשה לקנות מהם את השירות, אך כיום הם לא יכולים להתחייב אלא רק לשנת 2022

**החלטה: וועד האגודה ימנה רו"ח בתשלום עבור תקציבי האגודה והחינוך, התפקיד יאוייש עד סוף שנת 2021.**

**לקראת שנת 2022 יש לשקול המשך העסקה של רו"ח הנוכחי או מעבר של קבלת השירות דרך הקיבוץ**

1.5 אורחים בבריכת השחייה:

אנו נרגשים על פתיחת הבריכה בימים הקרובים, עלה לדיון נושא האורחים בבריכה הן מבחינת קורונה והן מבחינת עומס בבריכה.

**החלטה: וועד האגודה קיבל החלטה שלא תהיי כניסת אורחים כלל עד לתאריך 22.8.2021**

**רשמה: מיכל קליינר**